Când ajunge în România vârful viiturii de pe Dunăre. ”Până la un debit de 10.000 mc/s, apele nu vor ajunge nici măcar la piciorul digurilor” VIDEO
Directorul general al Administrației Naționale Apele Române (ANAR), Sorin Lucaci, a declarat, joi seară, că vârful viiturii pe Dunăre se va atinge în România în zilele de 2 și 3 octombrie, iar debitul total al fluviului va fi de circa 9.500 mc/s, ceea ce reprezintă o "valoare gestionabilă".